OpenLLM-France/wikimedia huggingface dataset:
# Garuda

Garuda txori mitiko bat da, hinduismoan eta budismoan jainko txiki edo erdijainkotzat hartua dena. Orokorrean giza itxurako arrano erraldoi bezala irudikatua da: urre koloreko giza gorputza, aurpegi zuria, arrano mokoa eta hego gorri handiak. Oso antzinakoa eta erraldoia da eta eguzkiaren argia estal dezake.

## Etimologia

Ziuraski sanskritozko Garuda hitza grī errotik dator eta "irenslea" esan nahi lezake, beharbada oso antzina Eguzkiaren su suntsitzailearekin identifikatzen zelako. Devanagariz azentu diakritikorik ez daraman arren, eta beraz grabea izan beharko litzatekeen arren, ahoskera oxitonoa ahozko tradiziotik dator.

## Mitologia

Hegaztien arrazako buruzagia eta sugeen arrazaren etsaia da, Kashyapa Muni eta Vinataren semea. Mahābhārata testu epiko sakratuaren arabera, Garuda jaiotzean jainkoak beldurtu egin ziren arranoaren gorputzaren dizdira beldurgarriaren ondorioz. Agni (suaren jainkoa) zela uste zuten eta babesa eskatu zioten. Ondoren haur bat zela ikusi zuten eta hala ere izaki goren bat bezala laudatu eta Sua eta Eguzkia deitu zuten.
Aruna, egunsenti pertsonifikatua eta Surya eguzkiaren jainkoaren auriga Garudaren anaia nagusia da (edo txikia Monier Monier Williamsen Religious Thought and Life in India (Brāhmanism and Hindūism) laneko 104. orrialdean jartzen duenaren arabera) eta Agniren emazte Swahak Garudi femenino baten itxura hartzen du Garuda estaltzeko.
Garudak rishiekin batera, zeruko erregea zen Indra eta Vritra asura edo deabru errukitsuaren arteko etsaitasuna apurtzen lagundu zuen.

## Japonia, Malasia, Indonesia eta Thailandian

Garuda Fenix hegaztiaren malasiar aldaera dela uste da (bere errautsetatik birsor zitekeen izaki mitikoa). Indonesiak eta Thailandiak hegazti hau dute ikur nazional bezala. Indonesiako hegazkin konpainia nazionala Garuda Airlines deitzen da.
Japoniarrek ere ezagutzen dute Garuda, Karura deitzen dutelarik. Esaten denez Garudak bere etsai ziren sugeak jaten zituen printze budista batek barazkijaletzaren garrantzia erakutsi zion arte. Orduan Garudak jan eta liseri zituen suge guztiak berpiztu zituen.

## Ikus, gainera

* Bennu
* Fenix
* Tailandiako armarria

## Kanpo estekak

* Datuak: Q188676
* Multimedia: Garuda / Q188676
# Fruitvale (Texas)

Fruitvale Texasko hiri bat da. Van Zandt konderrian kokatua dago. 2010ean 408 biztanle zituen, 4,91 kilometro koadrotan banatuta.

## Ikus, gainera

* Van Zandt konderria

## Kanpo estekak

* Datuak: Q981040
# Fruitville (Florida)

Fruitville Ameriketako Estatu Batuetako erroldak esleitutako leku bat da. Sarasota konderrian dago, Florida estatuan. 15.484 biztanle ditu, 18,426567 kilometro koadroko azaleran banatuta.

## Ikus, gainera

* Sarasota konderria

## Kanpo estekak

* Datuak: Q2293233
# Fruizko Abertzaliek

Fruizko Abertzaliek Espainiako Alderdien Legea onartu ondoren Fruizen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 54 izan ziren boto nuluak, emandako botoen %20,77.

## Ikus, gainera

* Espainiako Alderdien Legea

## Kanpo estekak

* Datuak: Q12258028
# Fruktosarekiko jasanezintasun hereditario

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Fruktosarekiko jasanezintasun hereditarioa, fruktosarekiko intolerantzia hereditarioa edo fruktosemia metabolismoaren akats bat da, aldolasa B entzimaren gabeziak eragindakoa. Fruktosemia daukaten gaixoek, ez dituzte sintomak pairatzen fruktosa, sakarosa edo sorbitola kontsumitzen ez badute.
Fruktosemiaren sintomen artean, okak, hipogluzemia, ikterizia, hemorragiak, hepatomegalia, hiperurizemia eta giltzurruneko akatsak daude.

## Kanpo estekak

* Datuak: Q1609755
# Fruitvale (Colorado)

Fruitvale Ameriketako Estatu Batuetako erroldak esleitutako leku bat da. Mesa konderrian kokatuta dago, Colorado estatuan. 8.271 biztanle ditu, 7,524829 kilometro koadroko azaleran banatuta.

## Ikus, gainera

* Mesa konderria

## Kanpo estekak

* Datuak: Q2536089
* Multimedia: Fruitvale, Colorado / Q2536089
# Gaueko izar

'Gaueko izar' Erein-ek Euskal kantak kantutegian 2000n argitaratu zuen gabon-kanta da .

## Hitzak

Horrela dago jasota abestia, ahozko kantutegitik hartutako partituratik.
    Gaueko izar argitsuena
    piztutzeakin batera,
    haurtxo eder bat etorri zaigu
    gaur arratsean etxera.
    Ordu ezkeroz etxeko danak
    poztuta zoratzen gera,
    haurra dalako zerutik honuntz
    datorren Jainko berbera.
    Alai ta pozik kanta dezagun
    haurtxo honen etorrera,
    gure iluna alaitutzeko
    jaio dan argi ederra.
    Gaurtik aurrera atzerri hontan
    zorionekoak gera,
    haurra dalako zerutik honuntz
    datorren Jainko berbera.

## Erreferentziak

* ↑ «Gaueko izar - Euskal kantutegia - Eusko Ikaskuntza» www.eusko-ikaskuntza.eus (Noiz kontsultatua: 2022-12-22).
* ↑ «Bilaketa - Euskal kantutegia - Eusko Ikaskuntza» www.eusko-ikaskuntza.eus (Noiz kontsultatua: 2022-12-22).

## Ikus, gainera

* Olentzero
* Gabon kanta
* Kategoria:Euskal gabon kantak

## Kanpo estekak

* Gabon-kantak Ahotxak.eus (100dik gora grabazio).
* Datuak: Q115800927
# Gaueko izu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Gaueko izuak loaldian zehar gertatzen diren pertsona batek bizi dituen ikarazko gertaerak dira. Pertsonak oihu egin eta begiak arranpalo azaldu ohi da, ondoan dituen pertsonek egiten dizkioten lasaitasunerako deiei entzungor. Beste sintomak takikardia, arnasketa azkarra eta urduritasuna. Amesgaiztoetatik bereizi behar dira, gaueko izuak loaldiaren hasieran edo lozorroan gertatzen baitira eta amesgaiztoak loaldian bukaerako lo paradoxikoan zehar.

## Kanpo estekak

* Datuak: Q849736
# Gaueko kafetegia

Gaueko kafetegia (frantsesez: Le Café de nuit) Vincent Van Goghek 1888ko irailean Arlesen margotutako olio pintura da.
Café de la Gare izeneko kafetegiaren barrualdea islatzen da: bost bezero eserita eta zerbitzari bat, kolore argiko jantzietan eta ikusleari so. Kontraste nabarmenean, sabaia berdea da, hormetako goiko aldea gorria da, eta zorua horia.

## Kanpo estekak

* Datuak: Q674846
* Multimedia: The Night Café (F463) / Q674846
# Gaueko serenata txikia

Gaueko serenata txikia (alemanez: Eine kleine Nachtmusik) K 525 Wolfgang Amadeus Mozartek sortutako maisu-lan ezagunetariko bat da. Lanean Vienan egin zuela dio, 1787ko abuztuaren 10ean. Garai horretan Mozartek Don Giovanni opera idatzi zuen. Dena dela, serenata honen kasuan ez da ezagutzen noretzat edo zergatik idatzi zuen. 1827an argitaratu zen. Jatorriz bost mugimendu zituen baina lau bakarrik gorde dira. Okestratzea, bestetik, ganbera-musikan ohikoena da: bi biolin, biola, biolontxelo eta kontrabaxu.

## Mugimenduak

* Allegro
* Romance Andante
* Menuetto Allegretto
* Rondó Allegro

## Galdutako mugimendua

Bere katalogo pertsonalean, Mozartek lan hau bost mugimendurekin sartu zuen; bere zerrendako bigarren mugimendua, minueto bat eta hirukote bat, aspaldi galdutzat jotzen zen. Alfred Einstein musikologoak, hala ere, Pianorako Sonata BBko K.498a minuetoa, benetan, galdutako mugimendua dela iradoki du eta, gaur egun, horrela jotzen da batzutan.

## Kanpo estekak

* (Alemanez):Partiturak Neue Mozart-Ausgaben.
* Les Dissonances taldearen interpretazioa.
* Concertgebouw Kamerorkest Youtuben.
* Datuak: Q12025
* Multimedia: Serenade, K.525 (Mozart) / Q12025
# Gaueko hegaldia

Gaueko hegaldia (Vol de nuit jatorrizko frantsesean) Antoine de Saint-Exupéry idazle frantziarraren eleberri laburra da, 1931n argitaratua. André Gide idazleak aurkeztu zuen liburua, baita hitzaurrea idatzi ere.
Liburuak Saint-Exupéryren esperientziak biltzen ditu, idazlea izan baitzen Aeroposta Argentina Company enpresako zuzendaria eta, beraz, posta-hegazkin baten pilotua ere. Pertsonaiek idazleak Hego Amerikan ezagututako lagunen antza handia dute.
Azkenean, liburu hau Saint-Exupéryren amaiera tragikoaren igarle bihurtu zen.

## Argumentua

Oharra: Atal honek istorio osoa edo amaiera argitzen du.
Fabien posta-hegazkin baten pilotua da. Gau batean, galdu egin zen ekaitz baten erdian Argentinako zeruan. Buenos Airesen, Riviere, hegaldien arduraduna, hausnarrean dago bere bulegoan, Fabienen emaztea itxaroten ari delako bere senarrari buruzko berriak jasotzeko. Emazteari egia esan behar dio Rivierek, baina, aldi berean, jarraitu behar du posta-hegaldiez arduratzen, hegazkin-konpainiek bakarrik lehiatu ahal izango baitute beste garraiobideekin, gaueko zerbitzuak ondo egiten badituzte.

## Kanpo estekak

* Datuak: Q1070729
# Gaueko zaintzailea

Gaueko zaintzailea liburua 2016. urtean Julen Belamunok plazaratutako lehen eleberria da. Eleberri berritzailea, minimalismoaren eta hiperrealismoaren ezaugarriez idatzitakoak, antza, oso argumentu xumea du baina, aldi berean, beste errealitate gordinagoak ezkutatzen ditu, maitasunezko gertakizun platonikoa eta hilketa baten ingurukoak, besteak beste.

## Gertakizunak

Oharra: Atal honek istorio osoa edo amaiera argitzen du.
Protagonista, gizon xaloa, aluminio-lantegi baten gaueko zaintzailea da; aita ere bertako zaintzailea izan zen eta, hark erretreta hartu behar zuenean, semeak lanpostua bere gain hartu zuen. Baina denbora aurrera doa eta, teknologiari esker, berea desagertzekotan dagoen lanbidea da. Azkenik, lantegiak zaintza teknologikoa egokitu du haren tailerretan eta zaintzaileak bere azken gauari aurre egin behar dio. Eleberriak zehaztasun guztiez haren gaueko lana, ibilbideak eta hausnarketak azalduko dizkigu, baita ere urtetan protagonistak garatu dituen obsesioak, esaterako zerua aztertzeko ohitura edo sarrerako hallean konstelazioak irudikatzeko gaueko erritoa. Orrialdeotan gizon bakartia ezagutuko dugu, ez lagunik, ez familiarik daukana. Gizon gris horrek, bizitzan porrota egin duen pertsonak, sekretu bat ezkutatzen du, Leire izenekoa, eta gau luze horretan nola ezagutu zuen gogoratuko du eta, baita ere, haren heriotzaren inguruko oroimen gogoangarriak. Amaieran hiltzailea zein izan zen ezagutarazi egingo digu.

## Estiloa

Oso eleberri deskriptiboa da. Egile orojakileak zaintzailearen lana zehaztasun guztiez deskribatuko digu, baita ere bere barruko arazoak eta kezkak. Idazkera erraza eta estilo garbia erakusten du liburuak.

## Kanpo estekak

* Elkarrizketa idazlearekin.
* Datuak: Q31187790
# Gaueko izerdialdiak

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Gaueko izerdialdiak lo egitean gertatzen den izerdialdi errepikakorrak dira. Esnatzean, izerdia gehiegizkoa ere izan daiteke, ala ez.
40 urtetik gorako emakumeen gaueko izerdialdien kausa ohikoenetako bat menopausiarekin eta perimenopausiarekin lotutako hormona-aldaketak dira. Hau oso ohikoa da menopausiako trantsizio-garaietan. Emakumeen % 80k baino gehiagok beroaldiak izaten dituzte menopausian, eta horien artean gehiegizko izerdia egon daiteke. Gaueko izerdialdiek askotan ez dute kalterik egiten baina gaixotasun baten sintomak ere izan daiteke.

## Erreferentziak

* ↑ Euskalterm: [Gaixotasunak Hiztegia] [2015]
* ↑ (Ingelesez) Kruger, T. F.; Botha, M. H.. (2008). Clinical Gynaecology. Juta and Company Ltd, 333 or. ISBN 978-0-7021-7305-9..
* ↑ (Ingelesez) Bansal, Ramandeep; Aggarwal, Neelam. (2019ko urtarrila-martxoa). «Menopausal Hot Flashes: A Concise Review» Journal of Mid-Life Health 10 (1): 6–13. doi:10.4103/jmh.JMH_7_19. ISSN 0976-7800. PMID 31001050..
* ↑ (Ingelesez) Mold, James W.; Holtzclaw, Barbara J.; McCarthy, Laine. (2012ko azaroa-abendua). «Night sweats: a systematic review of the literature» Journal of the American Board of Family Medicine 25 (6): 878–893. doi:10.3122/jabfm.2012.06.120033. ISSN 1558-7118. PMID 23136329..

## Kanpo estekak

* Datuak: Q474718
# Gauekoa: urdin eta urrea – Batterseako zubi zaharra

Gauekoa: urdin eta urrea – Batterseako zubi zaharra James Abbott McNeill Whistler estatubatuar margolariaren margolan bat da, 1872 eta 1875 artean egina. Trilogia baten bigarren lana da. Besteak biak hauek dira: Gauekoa: urdin eta zilarra – Chelsea (Nocturne: Blue and Silver – Chelsea, 1871) eta Gauekoa beltz-urrean – erortzen ari den suziria (Nocturne in Black and Gold – The Falling Rocket, 1877). Margolan hau Londresko Tate Galerian dago ikusgai. Lan honetan, trilogia osoan bezala, ekialdeko margolaritzaren eragina nabaria da. Hokusai margolari japoniarrak, Whistlerren oso gustukoa, antzeko margolana egina zuen aurretik, hau da, zubi batena suzirien argipean.

## Deskribapena

Margolan honetan, 1872 eta 1875 artean egina, Tamesis ibaiaren gainean dagoen Battersea zubia erakusten digu margolari estatubatuarrak. Ikuspegia gauekoa da eta oso giro berezia jasotzen du. Irudian eraikuntza ezagunak ikus daitezke, esaterako Chelseako eliza zaharra. Agertzen den Battersea zubia, bestetik, ez da gaur egun ezagutzen dena, zaharra baizik. Zubiaren atzean suziriak ikusten dira. Zubiaren ikuspuntua, bestetik, ikusleari honen ikuspegi handiena emateko aukeratua izan da.

## Ikus, gainera

* Gauekoa: urdin eta zilarra – Chelsea

## Kanpo estekak

* (Ingelesez):Tate Bildumaren inguruko informazioa.
* (Ingelesez):John Singer Sargent Virtual Galleryren informazioa.
* Datuak: Q589002
# George M. Dallas

George Miffin Dallas (Filadelfia, 1792ko uztailaren 10a - ibidem, 1864ko abenduaren 31) estatubatuar diplomazialari eta politikaria izan zen. Ameriketako Estatu Batuetako 11. presidenteordea izan zen 1845etik 1849ra.
Abokatu lanetan aritu zen, Albert Gallatinen idazkari pribatua izan zen eta Altxor Sailean lan egin zuen. Filadelfiako Alderdi Demokratikoko fakzio bateko buruzagia izan zen eta James Buchanan buru zuen fakzioko oposiziogilea. 1828 eta 1835 artean Filadelfiako alkatea izan zen. Senatari ere izan zen 1831 eta 1833 artean. 1837tik 1839ra Martin Van Burenek Errusian enbaxadore izendatu zuen.
Presidenteorde izateko hautagaia izan zen 1844ko hauteskundeetan, James K. Polk presidente izateko hautagaiarekin batera. Hedapenaren aldekoa izan zen, eta Estatubatuar-Mexikar Gerra ostean Mexiko osoa anexionatzearen aldekoa. Bere azken kargua Erresuma Batuan enbaxadore izan zen 1856tik 1861era.
* Datuak: Q310849
* Multimedia: George M. Dallas / Q310849
# George Lucas

George Walton Lucas, Jr. (Modesto, Kalifornia, Ameriketako Estatu Batuak, 1944ko maiatzaren 14a) zinema zuzendaria, ekoizlea eta gidoigilea da, Star Wars eta Indiana Jones sagengatik ezaguna. Zuzendari independentea, ekonomikoki oso ekoizle arrakastatsua izan da. George Lucas historiako zinemagile arrakastatsuenetako bat da eta Akademiako lau sarietarako izendatua izan da.
1973 eta 1974 urteetan Star Wars izeneko fantasia espazialaren gidoia idatzi zuen. Gidoi hau idazteko Flash Gordon komikian eta Simioen Planeta filmean oinarritu zen.
Hollywood Berria mugimenduko pertsonaia garrantzitsutzat hartzen da eta bere filmak AEBetako diru bilketarik handienak dituzten filmen artean daude, honetan sarreren prezioaren inflazioak eragina izan zuen.

## Filmografia hautatua

* THX 1138 (1970) (zuzendaria, gidoigilea)
* American Graffiti (1973) (zuzendaria, gidoigilea)
* Star Wars IV. Atala: Itxaropen Berria (1977) (zuzendaria, ekoizlea, gidoigilea)
* Star Wars V. Atala: Inperioaren Kontraerasoa (1980) (ekoizlea, gidoigilea, zuzendari ezkutua)
* Raiders of the Lost Ark (1981) (gidoigilea, ekoizlea, bigarren zuzendaria)
* Star Wars VI. Atala: Jediaren Itzulera (1983) (ekoizlea, gidoigilea, zuzendari ezkutua)
* Indiana Jones and the Temple of Doom (1984) (gidoigilea, ekoizlea)
* Labyrinth (1986) (ekoizlea)
* Willow (1988) (gidoigilea, ekoizlea)
* Tucker: The Man and His Dream (1988) (ekoizlea)
* Indiana Jones and the Last Crusade (1989) (gidoigilea, ekoizlea)
* The Young Indiana Jones Chronicles (1992 – 1996) (gidoigilea, ekoizlea)
* Star Wars Episode I: The Phantom Menace (1999) (zuzendaria, gidoigilea, ekoizlea)
* Star Wars: Episode II Attack of the Clones (2002) (zuzendaria, gidoigilea, ekoizlea)
* Star Wars Episode III: Revenge of the Sith (2005) (zuzendaria, gidoigilea, ekoizlea)
* Indiana Jones 4 (2007) (gidoigilea, ekoizlea)
* Red Tails (2007)

## Kanpo estekak

* George Lucas zinema zuzendari, ekoizle eta gidoigilearen IMDBko fitxa irakurgai (Ingelesez)
* Datuak: Q38222
* Multimedia: George Lucas / Q38222
# George Lazenby

George Robert Lazenby (Golburn, Hegoaldeko Gales Berria, 1939ko irailaren 5a) australiar aktore eta modelo ohi bat da. Mundu mailan nagusiki 1969ko On Her Majesty's Secret Service filmean James Bonden pertsonaia antzezteagatik ezaguna da.

## Filmografia

* Espionage in Tangiers (1966)
* On Her Majesty's Secret Service (1969)
* Universal Soldier (1971)
* Who Saw Her Die? (1972)
* Life and Legend of Bruce Lee (1973)
* The Last Days of Bruce Lee (1973)
* The Shrine of Ultimate Bliss (1974)
* The Man from Hong Kong (1975)
* A Queen's Ransom (1976)
* The Kentucky Fried Movie (1977)
* Bruce Lee, The Legend (1977)
* Game of Death (1978)
* Death Dimension 1978)
* Saint Jack (1979)
* The Nude Bomb (1980) - kameoa
* General Hospital (1982) (telesaila)
* The Return of the Man from U.N.C.L.E. (1983) (telefilma)
* The Master (1984) (telesaila)
* Never Too Young to Die (1986)
* Superboy (1988) (telesaila)
* The Evil Inside (1992)
* Emmanuelle's Secret (1998)
* Emmanuelle's Revenge (1992)
* Emmanuelle's Perfume (1992)
* Emmanuelle's Magic (1992)
* Gettysburg (1993) -
* YuYu Hakusho: Eizo Hakusho (1993) (ahotsa)
* Emmanuelle's Love (1993)
* Emmanuelle in Venice (1993)
* Emmanuelle Forever (1993)
* Batman Beyond (1999) (telesaila) (ahotsa)
* Batman Beyond: The Movie (1999) (telesaila) (ahotsa)
* The Pretender (1999–2000) (telesaila)
* Mort a la carta (Four Dogs Playing Poker) (2000)
* Spider's Web (2001)
* YuYu Hakusho: Ghost Files (2002) (telesaila) (ahotsa)
* Winter Break (2003)

## Kanpo estekak

* George Lazenby aktorearen IMDBko fitxa irakurgai (Ingelesez)
* Datuak: Q205599
* Multimedia: George Lazenby / Q205599
# George Lincoln Rockwell

George Lincoln Rockwell (1918ko martxoaren 9a - 1967ko abuztuaren 25a) Amerikako Estatu Batuetako militarra eta American Nazi Party alderdiaren fundatzailea izan zen (bere ikuspuntu politikoengatik armadatik bidali ondoren fundatu zuen 1959ko abenduan Estatu Batuetako alderdi nazia). Gerraosteko Estatu Batuetan neonazi mugimenduaren protagonista nagusienetako bat izan zen eta bere sinesmen eta idatziak gaur egun arteko supremazismo zurian izan du eragina. Bere taktika politiko ezagunenetako bat Holokaustoaren ukapena izan zen, dena sionismoaren asmakizun bat zela argudiatuz.
John Patlerrek, bere alderdiko kide ohiak, hil zuen tiroz.
* Datuak: Q440145
* Multimedia: George Lincoln Rockwell / Q440145
# George Lopez

George Lopez (Los Angeles, 1961eko apirilaren 23a - ), Estatu Batuetako aktore eta umorista da, bere talk show duena.

## Filmografia

Filmak :
| Urtea | Filma | Pertsonaia | Oharrak |
| 1990 | Ski Patrol | Eddie Martinez | |
| 1993 | Fatal Instinct | Murder Investigator | |
| 2001 | Bread and Roses | Perez | |
| 2002 | Real Women Have Curves | Mr. Guzman | |
| 2002 | Outta Time | Felix | |
| 2005 | The Adventures of Shark Boy and Lava Girl | Mr. Electricidad/ Mr. Electric/Tobor | |
| 2006 | Balls of Fury | Ernie Rodriguez | |
| 2006 | Tortilla Heaven | Everardo | |
| 2008 | Swing Vote | John Sweeney | |
| 2008 | Henry Poole Is Here | Father Salizar | |
| 2008 | Beverly Hills Chihuahua | Papi | |
| 2009 | Shannon's Rainbow | Captain Martin | |
| 2009 | Mr. Troop Mom | Eddie Serrano | |
| 2010 | The Spy Next Door | Glaze | |
| 2010 | Valentine's Day | Alfonso | |
| 2010 | Marmaduke | Carlos | |
| 2011 | Beverly Hills Chihuahua 2 | Papi | |
| 2011 | The Smurfs | Grouchy Smurf | |
| 2011 | Rio | Rafael | |
| 2011 | April Apocalypse | Dr. Lyle | |
| Telebista ||||
| Urtea(k) | Telesaila | Pertsonaia | Oharrak |
| 2002 | Fidel | Chucho Osorio | |
| 2002 | The Brothers García | Mr. Fender | "The Student Buddy" |
| 2002 | Curb your Enthusiasm | Bera | |
| 2002–2007 | George Lopez | George Lopez | 119 atal |
| 2004 | Naughty or Nice | Henry Ramiro | |
| 2006 | Freddie | George | "Freddie Gets Cross Over " |
| 2007–2008 | The Naked Brothers Band | Bera | 3 atal |
| 2008 | Reno 911 | Renoko alkatea | 3 atal |
| 2009–2011 | Lopez Tonight | Bera | |
| 2011 | America's Got Talent | Grouchy Smurf | |
| 2012-egun | Take Me Out (U.S.) | Bera | |
| 2013 | The Funny Face Show | Armando Rodriguez | Minor Character |
| Stand up komedia ||||
| Urtea | Telesaioa | Pertsonaia | Oharrak |
| 2000 | Alien Nation | Bera | |
| 2001 | Right Now, Right Now | Bera | |
| 2002 | Team Leader | Bera | |
| 2006 | Why You Crying? | Bera | |
| 2006 | El Mas Chingon? | Bera | |
| 2007 | America's Mexican | Bera | HBO Special |
| 2009 | Tall, Dark, & Chicano | Bera | HBO Special |
* Datuak: Q73035
* Multimedia: George Lopez / Q73035
# George Kobayashi

George Kobayashi (japonieraz: 小林 ジョージ, 1947ko azaroaren 29a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1972 | 3 | 0 |
| Guztira | 3 | 0 |

## Kanpo estekak

* National Football Teams
* Japan National Football Team Database
* Datuak: Q2522090
# George Laurence

George Craig Laurence (Charlottetown, 1905eko urtarrilaren 21a - Deep River, 1987ko azaroaren 6a) kanadar fisikaria izan zen.
Dalhousie eta Cambridgen egin zituen ikasketak; azken unibertsitate horretan Ernest Rutherford fisikari handia izan zuen maisu. 1939-1940an, ia bakar-bakarrik, grafito eta uraniozko erreaktore atomikoa eraikitzen ahalegindu zen Ottawan, 1942an ikertzaile-talde anglo-frantziarrarekin elkartu zen, eta 1945ean Estatu Batuetatik kanpoko lehen ZEEP erreaktorea eraiki zuten Chalk Riverren. 1946-1947 urteetan Kanadaren ordezkaritzako kide izan zen NBEaren Energia Atomikoaren Batzordean, eta gero Chalk Riverreko Laborategi Nuklearreko goi-zientzialari eta Energia Atomikoaren Kontrol Batzordeko presidente (1961-70) izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5541560
# Girgintzako erreka

Girgintzako erreka Olaztin jaio eta Altsasuko Sagardiko dermioan Altzania ibaiarekin elkartzen da.

## Ikus, gainera

* Altzania ibaia

## Kanpo estekak

* Datuak: Q12258534
# Giresun probintzia

Giresun probintzia Turkiako 81 probintzietako bat da. Bere hiruburua Giresun da. 7.151 km²ko azalera du eta bertan 523.819 biztanle bizi dira.

### Barrutiak

Probintziaren barnean 16 barruti daude:
| Alucra Bulancak Çamoluk Çanakçı Dereli Doğankent Espiye Eynesil | Giresun Görele Güce Keşap Piraziz Şebinkarahisar Tirebolu Yağlıdere |

## Kanpo estekak

* Datuak: Q482779
* Multimedia: Giresun Province / Q482779
# Girga

Girga (arabieraz جرجا‎) Egiptoko hiri bat da, Suhag probintzian dagoena. Bere biztanleria, 150.000 biztanlekoa da. Gobernazioaren hiriburua izan zen 1960 arte, urte honetan, Suhag hiriburu bihurtu eta gobernazioak izenez aldatu zuelarik.
Bere izena, Mara Girgis koptoerazko hitzetik dator (San Jorgeren monasterioa), inguruan dagoena, bere inguruetan, monasterio katoliko bat ere badu, ustez, Egiptoko antzinakoena dena. Hirian "portzelanazko meskita" da nabarmendu beharrekoa (Al Sini). Gotzain kopto baten egoitza da.
Zeramika eta azukre birfintze lantegiak ditu.

## Aztarnategi arkeologikoa

Girgatik gertu, Bet Khalaf dago, 5 kilometro inguru mendebaldera, non nekropoli garrantzitsu bat aurkitu den, antzinako hiriburua izan zen Abidosetik gertu, eta Mahasnako nekropolia, Antzinako Inperioko hilobiekin. 20 kilometro inguru ipar-mendebaldera, Al Birba dago, antzinako Tinis hiriaren kokapena izan daitekeena.

## Kanpo estekak

* Datuak: Q749187
* Multimedia: Girga / Q749187